text: Bliver Nordens største fiskemelsfirma
  26 oktober 2012 kl. 15.46
  Norske Koppernæs og danske TripleNine fusionerer og danner Nordens største fiskemels- og fiskeolievirksomhed. Firmaet får hovedkontor i Esbjerg.
  Den nye virksomhed vil få fabrikker i Norge, Danmark og Chile. Det nye firma vil komme til at eje 50 pct. af aktierne i det norske handelsselskab Norsildmel AS.
  Det nye selskab får navnet TripleNine Group - og det får hovedkontor i Esbjerg. De to fusionerende virksomheder ejer hver halvdelen - og det nye firma får en omsætning på tre mia. kr.
  
  3 mia. kr.
  Bestyrelserne i TripleNine a.m.b.a. og Koppernæs AS anbefaler at fusionere de to fiskemelsvirksomheder. Fusionen ventes gennemført i foråret. 
  TripleNine Group forventes at have bedre muligheder for at udvikle nye produkter - og for at imødekomme kundernes ønsker, hedder det i en pressemeddelelse.
  